दुर्दी बायरामोव ने अपने दर्शनीय कैरियर के दौरान 5000 से अधिक कलाकृतियों, तैलचित्रण और कागज पर कलाकारियों को जन्म दिया। वे एक माहिर फोटोग्राफर भी थे, परन्तु वे इस गतिविधि को अपनी कलात्मक प्रक्रिया का एक हिस्सा मानते थे और कभी भी अपनी तस्वीरों का प्रदर्शन करने का प्रयास नहीं किया। इसी कारणवश उनकी फोटोग्राफी का काम का प्रदर्शन उनके निधन के पश्चात ही संभव हुआ ।

बायरामोव ने चार शैलियों में बड़े पैमाने पर काम किया: चित्र (पोर्ट्रेट), स्थिर वस्तु-चित्र, भूदृश्य, और विषयगत रचनाऐं; हालांकि वे चित्रों के लिए जगप्रसिद्ध हुए हैं। साल 1975 से ही ये मान लिया गया था "हालांकि वे शैली चित्र और परिदृश्य पेंटिंग्स भी बनाते हैं , पर कोई भी दावे से कह सकता हैं कि चित्रांकन में उन्हें माहिरत हासिल हैं ।"अपने समकालीनों के बीच, उन्हें “चित्र शैली के नायाब गुरु” माना जाता था । बायरामोव अपने विषय के चरित्र और आंतरिक जीवन की गहरायी में उत्तर कर, उनके विविध व्यक्तित्व को दर्शाते थे, और उनके सब से अच्छे गुणों को निखारते थे। बायरामोव कहते थे कि वे ऐसा इसी लिए कर सकते थे क्योंकि वे मानते थे कि "प्रत्येक व्यक्ति के भीतर ख़ास विशेषता मौजूद होती है।"उन्होंने प्रभाववाद, शास्त्रीय यथार्थवाद का विस्तार करने के लिए ध्यान, और तुर्कमेनिस्तान की समृद्ध कलात्मक परंपराओं के अनुरूप प्रासंगिक खोजों की कोशिश की । बायरामोव जीवन के सभी क्षेत्रों के लोगों से प्रेरणा ली, उनके सामाजिक, आर्थिक, या जातीय पृष्ठभूमि की परवाह किए बिना। उनके विषयों में एक विविधता का इंद्रधनुष था, ग्रामीणों से वैज्ञानिकों तक, परिवार के सदस्यों से अजनबीयों तक, वरिष्ठ नागरिकों से बच्चे भी शामिल हैं। बायरामोव के संवेदनशील स्वभाव के कारण वे अपने विषयों के साथ घनिष्ठ संबंध बना पाते थे जो इस शैली में उनकी सफलता की व्याख्या करता है।

हालांकि बायरामोव चित्रांकन के लिए सुप्रसिद्ध है, स्थिर वस्तु-चित्र और भूदृश्य शैलियों में भी इनका बेहद सम्मान किया जाता है। फूलों का बायरामोव के स्थिर वस्तु-चित्र काम में एक विशेष स्थान था। उन्हें लाल पोप्पीेस के गहरे रंग और उनकी सुंदर रचना को चित्रित करना बहुत भाता था जो ​कि तुर्कमेनिस्तान की वादी में हर बसंत ऋतू में कालीन की तरह बिछे होते थे। बायरामोव के स्थिर वस्तु-चित्र में फलों का चित्रण, विशेष रूप से अपने पैतृक भूमि के फल, प्रकृति की भरमार और प्रकृति के लिए उनके प्यार का प्रतीक है। वह अक्सर पारंपरिक तुर्कमेनी कालीन पर सजाए गए सेब, तरबूज, अनार, आदि को दर्शाया, जो गोल बुने रूपांकनों और जीवंत रंग, और " केछे " नामक तुर्कमेन सजावटी कम्बल को रूपांतरित करता हैं।

कलात्मक शैली
निधन और विरासत
1970s
प्रारंभिक जीवन और शिक्षा